b'\n_START_ARTICLE_\nPangkalahatang Kasunduan sa Taripa at Kalakalan\n_START_PARAGRAPH_\nAng Pangkalahatang Kasunduan sa Taripa at Kalakalan (Ingles: General Agreement on Tariffs and Trade, daglat: GATT) ay isang kasunduang multilateral na nagreregula ng pandaidigang kalakalan. Ayon sa panimula nito, layunin nitong "mabawasan ng malaki ang mga taripa at ng iba pang balakid sa kalakalan at pagtanggal ng mga preprensiya, sa paraan ng resiprokal at kapwa-makikinabang na batayan." Napagkasunduan ito sa kumperensiya ng United Nations ukol sa kalakalan at empleo at siyang naging bunga ng pagkabigo ng mga nakipagkakasundong pamahalaan na lumikha ng International Trade Organization (ITO). Nilagdaan ang GATT ng 23 bansa sa Geneva noong 30 Oktubre 1947 at nagkabis\xc3\xa0 noong 1 Enero 1948. Tumagal ito hanggang noong 14 Abril 1994 sa Marrakesh ng Uruguay Round Agreement nang lumagda ang 123 na nagtatag ng World Trade Organization (WTO) noong 1 Enero 1995.'